Oficialusis leidinys L 113 , 30/04/1997 p. 0009 - 0010



Tarybos direktyva 97/22/EB 1997 m. balandžio 22 d. iš dalies keičianti Direktyvą 92/117/EEB dėl priemonių, skirtų apsisaugoti nuo nurodytų zoonozių ir nurodytų zoonozių sukėlėjų gyvūnuose ir gyvūninės kilmės produktuose, siekiant užkirsti kelią su maistu plintančioms infekcijoms ir apsinuodijimui EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi, atsižvelgiant į įgytą patirtį ir turint galvoje zoonozių prevencijos ir kontrolės reikšmę, būtina iš esmės peržiūrėti Direktyvą 92/117/EEB [4]; kadangi, kol bus pradėta pirmiau minėta peržiūra, reikėtų atidėti nuostatas dėl naujų taisyklių, reglamentuojančių duomenų apie zoonozes pateikimo sistemą, bandinių rinkimo metodų nustatymo ir tyrimų vykdymo, tam tikrų nacionalinių priemonių tvirtinimo ir įgyvendinimo bei planų, kuriuos turės pateikti trečiosios šalys, PRIĖMĖ ŠIĄ DIREKTYVĄ: 1 straipsnis Direktyva 92/117/EEB iš dalies keičiama taip: 1. 5 straipsnis iš dalies keičiamas taip: a) 1 dalyje "kovo 31 d." pakeičiama "gegužės 31 d."; b) 2 dalyje "spalio 1 d." pakeičiama "lapkričio 1 d."; c) 3 dalis išbraukiama. 2. 6 straipsnio b punkte išbraukiami žodžiai "Mėginiai salmonelėms aptikti imami ir ištiriami iki 17 straipsnyje nustatytos dienos". 3. 8 straipsnis iš dalies keičiamas taip: a) 1 dalyje "1993 m. spalio 1 d." pakeičiama "1998 m. kovo 1 d."; b) dalis papildoma šia pastraipa: "Vis dėlto, kol bus pradėta 15a straipsnyje minima peržiūra, sustabdomas tų valstybių narių, kurios dar nepateikė tokių planų apie salmoneles paukštienoje, įpareigojimas pateikti planus Komisijai." 4. 10 straipsnis iš dalies keičiamas taip: a) 1 dalies pirmojoje ir antrojoje pastraipose "1994 m. sausio 1 d." pakeičiama "1998 m. sausio 1 d."; b) 1 dalies trečioji ir ketvirtoji pastraipos išbraukiamos; c) 2 dalis išbraukiama; 5. 14 straipsnio 2 dalyje "1995 m. gruodžio 31 d." pakeičiama "1998 m. gruodžio 31 d." 6. 15 straipsnio antroji pastraipa išbraukiama. 7. Įrašomas šis straipsnis: "15a straipsnis 1. Iki 1997 m. lapkričio 1 d. Komisija pateikia Tarybai pranešimą apie zoonozių kontrolės ir prevencijos priemones, kurios turės būti įgyvendinamos. Šiame pranešime visų pirma apžvelgiama į: - naujas taisykles, reglamentuojančias pranešimų apie zoonozes sistemą, - mėginių rinkimo ir tyrimo patvirtintose nacionalinėse laboratorijose metodus, - salmonelių kontrolę naminius paukščius perinčiuose pulkuose, - salmonelių kontrolę naminių paukščių veisliniuose pulkuose ir naminių paukščių kombinuotuosiuose pašaruose, - kitas kovos su zoonozėmis, išskyrus salmoneliozę, priemones. 2. Prie 1 dalyje minimo pranešimo pridedami pasiūlymai dėl zoonozių, ypač atsižvelgiant į šios direktyvos peržiūrą. Taryba kvalifikuota balsų dauguma sprendžia dėl pasiūlymų iki 1998 m. birželio 1 dienos." 8. III priedo I skirsnis papildomas šiuo punktu: "Va. Kol bus pateiktas 15a straipsnyje minimas pranešimas, valstybės narės gali nereikalauti V.1 b punkte numatyto privalomo sunaikinimo ir V.1 c punkte nustatyto reikalavimo skersti, jei jos gali užtikrinti, kad: i) nebus parduotas nė vienas neinkubuotas kiaušinis iš pulko, kuriam taikoma V.1 b punkto pirmoji pastraipa, išskyrus siekiant apdoroti pagal Direktyvos 89/437/EEB [*] OL L 212, 1989 7 22, p. 87. Direktyva su paskutiniais pakeitimais, padarytais Direktyva 96/23/EB (OL L 125, 1996 5 23, p. 10).; ii) nė vienas gyvas naminis paukštis, įskaitant vienadienius paukščių jauniklius, nebus paimtas iš pulko, nebent jis bus nedelsiant paskerstas pagal pirmiau minėtą c punktą, ir kol kompetentinga institucija neįsitikins, kad nebėra infekcijos dėl Salmonella enteritidis arba Salmonella typhimurium. Valstybės narės, naudodamosi pirmoje pastraipoje numatyta galimybe, neturi teisės gauti Bendrijos finansinio įnašo, numatyto Sprendimo 90/424/EEB [**] OL L 224, 1990 8 18, p. 19. Sprendimas su paskutiniais pakeitimais, padarytais Sprendimu 94/370/EB (OL L 168, 1994 7 2, p. 31). 29 straipsnyje." 2 straipsnis 1. Valstybės narės priima įstatymus ir kitus teisės aktus, kurie, įsigalioję iki 1997 m. rugsėjo 1 d., įgyvendina šią direktyvą. Apie tai jos nedelsdamos praneša Komisijai. Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Tokios nuorodos darymo tvarką nustato valstybės narės. 2. Valstybės narės pateikia Komisijai šios direktyvos taikymo srityje priimtų nacionalinių teisės aktų nuostatų tekstus. 3 straipsnis Ši direktyva įsigalioja trečią dieną po jos paskelbimo Europos Bendrijų oficialiajame leidinyje. 4 straipsnis Ši direktyva skirta valstybėms narėms. Priimta Liuksemburge, 1997 m. balandžio 22 d. Tarybos vardu Pirmininkas J. Van Aartsen [1] OL C 13, 1996 1 18, p. 23. [2] OL C 320, 1996 10 28, p. 261. [3] OL C 97, 1996 4 1, p. 29. [4] OL L 62, 1993 3 15, p. 38. Direktyva su pakeitimais, padarytais 1994 m. Stojimo aktu. --------------------------------------------------